## Metrovalencia oferix servici nocturn el 14 d’agost vespra de la festivitat de l’Assumpció de la Mare de Déu

*** Els servicis especials nocturns durant el pont d’agost es produiran el dijous 14, el divendres 15 i el dissabte 16
* Els horaris actualitzats es poden consultar en la web, telèfon gratuït, xarxes socials o *app* oficial de Metrovalencia**

Ferrocarrils de la Generalitat Valenciana (FGV) oferirà el dijous 14 d’agost, vespra de la festivitat de l’Assumpció de la Mare de Déu, el servici especial nocturn, per la qual cosa les circulacions nocturnes durant el pont d’agost es produiran el citat dijous 14, el divendres 15 i el dissabte 16.

El servici nocturn de divendres, dissabte i vespres de festius de Metrovalencia permet que circulen trens amb una freqüència de pas entre 10 i 20 minuts pel centre de la ciutat, a partir de l’últim servici habitual abans de mitjanit, en els trams en direcció a Aeroport, Torrent, Empalme i Aragó, en este últim cas en estar tallat el trànsit ferroviari de les línies 5 i 7 en esta estació per obres en el túnel fins a Marítim.

En direcció a Alboraia la freqüència de pas oscil·la entre 15 i 30 minuts. Cada 40 minuts, els trens circulen en direcció a les estacions de Seminari i Paterna. A més, cada 80 minuts hi ha trens en direcció a Llíria, Rafelbunyol i Riba-roja de Túria.

Els últims passos pel centre de València, en l’estació d’Àngel Guimerà, cap a les diferents destinacions tenen lloc entre les 2:30 i les 3:00 hores.

En les línies tramviàries, les unitats passen amb intervals de pas de 40 minuts, mentres que en els trams Trinitat-Doctor Lluch i Marítim-La Marina la freqüència és de 20 minuts.

En el cas de la línia 10, la freqüència de pas de 40 minuts es dona entre Alacant i Natzaret i viceversa, mentres que entre Natzaret i Ciutat Arts i Ciències-Justícia i en sentit invers és de 20 minuts.

En línia 4 se circula entre Doctor Lluch i Vicent Andrés Estellés, excepte l’últim tramvia en servici, que arribarà fins a Mas del Rosari. Els últims passos per la parada de Benimaclet cap a les diferents destinacions es produïxen al voltant de les 2:30 hores.

**Futbol en Mestalla el dissabte**

Gràcies al servici nocturn de caps de setmana de Metrovalencia, els aficionats del València CF podran anar i tornar del partit que el dissabte 16 l’enfrontarà a la Reial Societat a partir de les 21:30 hores a Mestalla, en el primer partit de lliga d’esta temporada.

Tots els usuaris que vullguen ampliar la informació d’horaris i freqüències d’este servici poden consultar en la pàgina web www.metrovalencia.es i en el telèfon gratuït d’informació i atenció al client 900 46 10 46, així com en @metrovalencia, en facebook/metrovalencia.fgv i l’app oficial de Metrovalencia.

Fecha: 12/08/2025